《和抱拙韵》
宋代·胡仲弓

倚楼长笛两三声，云淡风轻弄晓晴。
翰墨林中新体制，江湖社里旧宗盟。
不堪翁牖闻蝉噪，独喜梧冈听风鸣。
安得坡仙同把酒，山间玉糁可分羹。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。